钦定古今图书集成/理学汇编/文学典/第183卷 > 扬雄法言 > 《吾子篇》
## 钦定古今图书集成/理学汇编/文学典/第183卷 > 扬雄法言 > 《吾子篇》

或问：“吾子少而好赋。”曰：“然。童子雕虫篆刻。”俄而曰：“壮
夫不为也。”或曰：“赋可以讽乎？”曰：“讽则已，不已，吾恐不
免于劝也。”或曰：“雾縠之组丽。”曰：“女工之蠹矣。”《剑客论》
曰：“剑可以爱身。”曰：“狴犴使人多礼乎？”或问：“《景差》《唐勒》
《宋玉》、枚乘之赋也，益乎？”曰：“必也淫。淫则奈何？”曰：“诗人
之赋丽以则，辞人之赋丽以淫。如孔氏之门用赋也”，
则贾谊升堂，相如入室矣，“如其不用何？”